cyanic-selkie/wikianc huggingface dataset:
টোট্যাম
নৃতাত্ত্বিক দৃষ্টিকোণ
টোট্যামিজম হচ্ছে এমন বিশ্বাস যা চিন্ময়জগত ধর্মের সাথে যুক্ত। টোট্যাম হচ্ছে সাধারণভাবে প্রাণী বা অন্যান্য প্রাকৃতিক প্রতীক যা আধ্যাত্মিকভাবে সম্পর্কিত একটি দলকে যেমন, গোষ্ঠীকে উপস্থাপন করে ।
প্রাচীন নৃবিজ্ঞানী এবং নৃতত্ত্ববিদ যেমন জেমস জর্জ ফ্রেজার, আলফ্রেড কোর্ট হাড্ন, জন ফ্রেগুসন ম্যাকলেন্নান এবং ডব্লিউ এইচ আর রিভারস টোট্যামিজমকে অংশগ্রহণমুলক রীতি হিসেব চিহ্নিত করেছেন যা পৃথিবীর সভ্য অংশ থেকে বিছিন্ন এমন আদিবাসীদের দ্বারা পালিত হয়, যা সাধারণত মানব বিকাশের একটি পর্যায়কে প্রতিফলিত করে।
স্কটিশ নৃবিজ্ঞানী জন ফার্গুসন ম্যাকলেন্নান,১৯ শতকের গবেষণা অনুসরণ করে, তার প্রাণি ও উদ্ভিদের পূজা (১৮৬৯,১৮৭০) গবেষণায় টোট্যামিজমকে একটি বিস্তৃত দৃষ্টিকোণে সম্বোধন করেছিলেন। ম্যাকলেনান টোট্যামিস্টিক ঘটনার নির্দিষ্ট উৎস খোজার চেষ্টা করেননি তবে ইঙ্গিত দিতে চেয়েছিলেন যে মানব জাতি, প্রাচীনকাল থেকে টোটেমিস্টিক পর্যায়ের মধ্যে দিয়ে চলে এসেছে।
আরও এক স্কটিশ পণ্ডিত, অ্যান্ড্রু ল্যাং ২০ শতকের পারম্ভিকে টোট্যামিজমের নামকৈবল্যবাদী ব্যাখ্যাটির পক্ষে ছিলেন যা স্থানীয় গ্রুপ বা গোষ্ঠী, যা প্রকৃতির ক্ষেত্র থেকে টোটেমিস্টিকের নাম নির্বাচন করার সময় পার্থক্য করার প্রয়োজনে একটি প্রতিক্রিয়া ছিল। যদি কেউ নামের উৎস ভুলে যায়, ল্যাং যুক্তি দিয়েছিল, যেখান থেকে নামটি উৎপন্ন হয়েছে সে বস্তু এবং গ্রুপগুলি যারা এই নামগুলি দিয়েছে মধ্যে একটি রহস্যময় সম্পর্ক বিরাজ করে। প্রকৃতির রহস্য হিসেবে প্রাণী এবং প্রাকৃতিক বস্তুগুলিকে আত্মীয়স্বজন, পৃষ্ঠপোষক, বা সংশ্লিষ্ট সামাজিক ইউনিটের একক পূর্বপুরুষ হিসাবে বিবেচিত হত।
ব্রিটিশ নৃতত্ত্ববিদ স্যার জেমস জর্জ ফ্রেজার ১৯১০ সালে টোট্যামিজম এবং অসবর্ণ বিবাহ প্রকাশ করেছিলেন, অন্যান্য লেখকদের রচনার সংকলন সহ আদিবাসী অস্ট্রেলিয়ান এবং মেলানেশিয়ানদের উপর তার গবেষণার উপর ভিত্তি করে একটি চার খন্ডের সংকলন রচনা করেন।
১৯১০ সাল পর্যন্ত, টোট্যামিজমের ধারণাকে সংস্কৃতি জুড়ে সাধারণ সম্পত্তি থাকার বিষয়টি অভিযুক্ত করা হয়েছিল, রাশিয়ার আমেরিকান নৃতত্ত্ববিদ আলেকজান্ডার গোল্ডেনওয়েজার টোট্যামিস্টিক ঘটনাগুলির তীব্র সমালোচনা করেছিলেন। গোল্ডেনওয়েজার ব্রিটিশ কলম্বিয়ার অস্ট্রেলিয়ান আদিবাসী এবং প্রথম জাতিগুলির সাথে তুলনা করে দেখিয়েছিলেন যে তারা সাধারণত টোট্যামিজমের গুণাবলী ভাগ করে নেয়-অসমবর্ণ বিবাহ, নামকরণ, টোট্যামের বংশ, নিষেধ, অনুষ্ঠান, পুনর্জন্ম, রক্ষক আত্মা, গোপন গোষ্ঠী এবং শিল্প -অস্ট্রেলিয়ার এবং ব্রিটিশ কলম্বিয়ার বিভিন্ন জনগণ এবং অস্ট্রেলিয়া এবং ব্রিটিশ কলম্বিয়ার মধ্যে খুব আলাদা বৈশিষ্ট্য প্রকাশিত হয়েছিল। তারপরে তিনি তার বিশ্লেষণগুলি অন্যান্য গোষ্ঠীর মধ্যে প্রসারিত করে দেখান যে তারা টোটেমিজম ছাড়াই টোটেমিজমের সাথে যুক্ত কিছু রীতিনীতি তারা ভাগ করে নেয়। তিনি টোটেমিজমের দুটি সাধারণ সংজ্ঞা প্রদান করে উপসংহারে পৌছালেন, যার মধ্যে একটি হল: টোট্যামেজিম হচ্ছে একটি নিদির্ষ্ট সামাজিক গোত্রের বস্তু এবং আবেগময় মূল্যবান প্রতিকের প্রতি সংযুক্ত হওয়ার প্রবণতা।
ফ্রান্সের সমাজতত্তের প্রতিষ্ঠাতা এমিলে ডুর্খেইম, সমাজবৈজ্ঞানিক এবং ধর্মীয়তত্ত্বের দৃষ্টিকোণ থেকে টোট্যামিজমকে পরীক্ষা করেন, প্রাচীন কালের অবিকৃত ধর্ম আবিষ্কার করতে চেষ্টা করেছিলেন এবং টোট্যামিজমে ধর্মের উৎপত্তি দেখার দাবি করেছিলেন।
ব্রিটিশ নরবিজ্ঞানের প্রধান প্রতিনিধি এ.আর.রেডক্লিফ ব্রাউন টোট্যামিজমের সম্পূর্ণ রূপে একটি নতুন চিত্র বর্ণনা করেন। ফ্রাঞ্জ বোয়াসের মতো,তিনিও সংশয়ী ছিলেন যে টোট্যামিজমকে যে কোনও সংহত উপায়ে বর্ণনা করা যেতে পারে। এই নিয়ে তিনি ইংল্যান্ডের সামাজিক নৃতত্ত্বের অন্য পথিকৃতদের সাথেও বিরোধিতা করেছিলেন,ব্রোনিস্লো মালিনৌস্কি, যিনি যেকোনোভাবে টোট্যামিজমের একতা নিশ্চিত করতে চেয়েছিলেন এবং নৃতাত্ত্বিক দৃষ্টিকোনের চেয়ে জৈবিক এবং মনস্তাত্ত্বিক দৃষ্টিভঙ্গি থেকে বিষয়টির আরও কাছে এসেছিলেন। মালিনোভস্কি মতে,টোটেমিজম সাংস্কৃতিক ঘটনা ছিল না, বরং প্রাকৃতিক বিশ্বের মধ্যে মানবিক মৌলিক চাহিদা পূরণের চেষ্টা করার ফলাফল ছিল। র‌্যাডক্লিফ-ব্রাউনের চিন্তা অনুযায়ী, টোটেমিজম এমন উপাদানগুলির সমন্বয়ে গঠিত যা বিভিন্ন অঞ্চল এবং প্রতিষ্ঠান থেকে নেওয়া হয়েছিল, এবং এগুলির মধ্যে যা মিল রয়েছে তা হল প্রকৃতির একটি অংশের সাথে সংযোগের মাধ্যমে সম্প্রদায়ের অন্য অংশগুলিকে চিহ্নিত করার একটি সাধারণ প্রবণতা। ডুরখাইমের স্যাক্রালাইজেশন তত্ত্বের বিপরীতে,র‌্যাডক্লিফ-ব্রাউন এমন কল্পনা করেছিলেন যে প্রকৃতি তার গৌণ পরিবর্তে সামাজিক ব্যবস্থায় প্রবর্তিত হয়। প্রথমে, তিনি ম্যালিনোভস্কির সাথে মতামতটি ভাগ করেছিলেন যে একটি প্রাণী টোট্যামিস্টিক হয় যখন এটি "খেতে ভালো হয়"। পরে তিনি এই দৃষ্টিভঙ্গির বিরোধিতা করেছিলেন,যেহেতু অনেক টোট্যাম যেমন-কুমির এবং মাছি বিপজ্জনক এবং অপ্রীতিকর।
১৯৩৮ সালে, কাঠামোগত চারিত্রিক নৃবিজ্ঞানী এ.পি.এলকিন অস্ট্রেলিয়ান আদিবাসী: তাদের কীভাবে বুঝবেন লিখলেন। তার টোট্যামিজমের প্রকারে আটটি "গঠন" এবং ছয়্টি "ক্রিয়া" অন্তর্ভুক্ত ছিল
চিহ্নিত গঠনগুলি হলঃ
এলকিনের প্রকরণের শর্তাবলীর আজকাল কিছু কিছু ব্যবহার দেখা যায়, সে যে প্রকরণের ধারণা দিয়েছে আদিবাসী রীতিনীতিগুলিকে তার ধারণার চেয়েও বৈচিত্র্যময় হিসাবে দেখা যায়।
আধুনিক কাঠামোবাদের প্রধান প্রতিনিধি হিসাবে, ফরাসি নৃতাত্ত্বিক ক্লোড লেভি-স্ট্রাউস এবং তার লে টোট্যামিসমে অজৌর'হুই ("টোট্যামিজম আজকাল" [১৯৫৮]) এই ক্ষেত্রে প্রায়ই উল্লেখ করা হয়।
একবিংশ শতাব্দীতে,অস্ট্রেলিয়ান নৃতাত্ত্বিবিদদের ব্যাপ্তি নিয়ে প্রশ্ন করে যে আস্ট্রেলিয়ায়ে আদিবাসীর মধ্যে টোট্যামিজমকে বিশ্বজনীন করা যেতে পারে, অন্য সংস্কৃতি বাদ দিয়ে যেমন ওজিবওয়ের মতো, যাঁর কাছ থেকে মূলত এই শব্দটি উদ্ভূত হয়েছিল। রোজ, জেমস এবং ওয়াটসন লিখেন যে,
"‘টোট্যাম’ শব্দটি একটি ভোঁতা যন্ত্র হিসাবে প্রমাণিত হয়েছে। আরও বেশি সূক্ষ্মতার প্রয়োজন, এবং আবার, এই সমস্যার আঞ্চলিকতার পার্থক্য রয়েছে।"
সাহিত্য
কবিগণ এবং স্বল্প পরিমাণে কল্পিত কাহিনী লেখকরা প্রায়শই নৃতাত্ত্বিক অন্তর্দৃষ্টিসম্পন্ন সহ, টোট্যামিজমের নৃতাত্ত্বিক ধারণা ব্যবহার করেন। এই কারণে প্রায়শই সাহিত্যসেবীরা নৃতাত্ত্বিক বিশ্লেষণকে সমালোচনা করে।
উতবাহ ইবনে রাবি'আহ
উতবাহ ইবন রাবি'আহ (عتبة بن ربيعة) (আ.৫৬৩-৬২৪), যিনি আবুল ওয়ালিদ (أبو الوليد নামেও পরিচিত ছিলেন) ছিলেন কুরাইশ বংশের বনু তামিম গোত্রের একজন অন্যতম অংশীবাদী (মুশরিক) নেতা এবং মুসলিমদের প্রতিপক্ষ। তিনি হিন্দ বিনতে উতবাহ,ওয়ালিদ ইবনে উতবাহ এবং আবু হুযাইফা ইবন উতবার পিতা ছিলেন। তিনি তার কন্যাকে কুরাইশের আরেক নেতা আবু সুফিয়ান ইবন হারবের সাথে বিয়ে দিয়েছিলেন।
মৃত্যু
উতবাহ ইবন রাবি'আহ বদরের যুদ্ধে হামযা কর্তৃক সম্মুখ সমরে পরাস্ত ও নিহত হন।
জন সিনা
জন ফিলিক্স অ্যন্থনিও সিনা (John Felix Anthony Cena; জন্ম ২৩ এপ্রিল ১৯৭৭) একজন মার্কিন পেশাদার কুস্তিগীর, র‍্যাপার, অভিনেতা। তিনি ডাব্লিউ ডাব্লিউ ই-এর সাথে চুক্তিবদ্ধ। সিনা সাবেক ডাব্লিউ ডাব্লিউ ই ইউনাইটেড স্টেটস চ্যাম্পিয়ন। তিনি ১৬ বারের ডাব্লিউ ডাব্লিউ ই চ্যাম্পিয়ন, যা এখনও পর্যন্ত সবচেয়ে বেশি বার। তিনি ২০০৫ সাল থেকে ডাব্লিউ ডাব্লিউ ই-এর ফ্র্যাঞ্চাইজি খেলোয়াড় এবং পরবর্তীতে তাকে আখ্যায়িত করা হয়েছে সংস্থার সবচেয়ে জনপ্রিয় মুখ হিসেবে।
এছাড়াও জন সিনা ০৫ বারের ডাব্লিউ ডাব্লিউ ই ইউনাইটেড স্টেটস চ্যাম্পিয়ন ০৪ বারের ডাব্লিউ ডাব্লিউ ই ট্যাগ টিম চ্যাম্পিয়ন ১৩ বারের ডাব্লিউ ডাব্লিউ ই চ্যাম্পিয়ন ও ৩ বারের ওয়ার্ল্ড হেভিওয়েট চ্যাম্পিয়ন, ২০১২ মানি ইন দ্য ব্যাংক, রয়্যাল রাম্বল (২০০৮), (২০১৩) জয়ী।
ব্যক্তিগত জীবন
জন সিনা ১৯৭৭ সালের ২৩ এপ্রিল জন্মগ্রহণ করেন। তার একজন বড় ভাই রয়েছে (স্টিভেন) এবং তিনজন ছোট ভাই(ড্যান,ম্যাট ও শন) রয়েছে। তিনি ১৯৯৮ সালে স্প্রিংফিল্ড কলেজ থেকে ডিগ্রি অর্জন করেন। জন সিনা একজন জাপানিজ এনিম এর ভক্ত এবং তার প্রিয় এনিম সিনেমার নাম ফার্স্ট অব দ্য নর্থ স্টার। ২০০৯ সালে তার গার্লফ্রেন্ড এলিজাবেথের সঙ্গে তার এনগেজমেন্ট সম্পন্ন হয় এবং ২০০৯ সালের ১১ই জুলাই তারা বিবাহ বন্ধনে আবদ্ধ হয়। ২০১২ সালে তাদের বিবাহ বিচ্ছেদ ঘটে। ২০১২ সালের নভেম্বরে সিনা নিক্কি বেলার সাথে সম্পর্ক শুরু করেন। জন সিনা কুস্তিতে আসার পূর্বে বডি বিল্ডার ছিলেন। তিনি কুস্তি ছাড়াও বিভিন্ন সমাজসেবামূলক কাজে জড়িত আছেন। মেইক-এ-উইশ ফাউন্ডেশন এর ইতিহাসে তিনি সবচেয়ে বেশি ইচ্ছা পূরণ করেছেন। এছাড়াও তিনি বিভিন্ন হলিউড ছবিতেও কাজ করেছেন।
আলটিমেট প্রো রেসলিং (১৯৯৯-২০০১, ২০০৩)
জন সিনা নভেম্বর ৫ ১৯৯৯ তে আলটিমেট প্রো রেসলিং ট্রেনিং নেওয়া শুরু করে। তিনি ২০০০ সালের এপ্রিল মাসে ২৭ দিনের জন্য "ইউপিডাব্লিউ ওয়ার্ল্ড হেভিওয়েট চ্যাম্পিয়ন" ছিলেন। তিনি মার্চ ২০০১ পর্যন্ত ইউপিডাব্লিউ তে রেসলিং করেন। ২০০৩ সালে তিনি এক রাতের জন্য ইউপিডাব্লিউ তে ফিরেন। এবং কাজারিয়ান এর কাছে Disqualification এর মাধ্যমে পরাজিত হন।
অহিও ভ্যালি রেসলিং
জন সিনা ২০০০ সালে অহিও ভ্যালি রেসলিং এ অভিষেক ঘটান। তখন তার রিং নেম ছিল "দ্য প্রোটোটাইপ"। সেখানে থাকাকালীন তিনি "ওভিডাব্লিউ ওয়ার্ল্ড হেভিওয়েট চ্যাম্পিয়ন" এবং একবার "ওভিডাব্লিউ সাউদার্ন ট্যাগ টিম চ্যাম্পিয়ন" ছিলেন।
দ্য ডক্টর অফ থাগানোমিকস (২০০২-২০০৫)
এর পরের সপ্তাহে সিনা একটি নতুন গিমিক এ আবির্ভূত হন। এই গিমিক ধারণ করার সময় তিনি জার্সি পরতেন এবং তার গলায় একটি স্টিল চেইন থাকত। মাঝে মাঝে রেফারির চোখের আড়ালে তিনি স্টিল চেইন ব্যবহারের মাধ্যমে জিততেন। এ সময় তিনি F চিহ্ন ধারণ করতেন এবং স্লোগান হিসেবে "Word Life" শব্দদ্বয় ব্যবহার করতেন। ২০০৩ সালে সিনা নাম্বার ওয়ান কন্টেনডার ম্যাচ জিতেন। এবং ব্যাকল্যাশ তে ডাব্লিউডাব্লিউই চ্যাম্পিয়ন ব্রক লেজনার এর কাছে পরাজিত হন। এরপর তিনি ডাব্লিউডাব্লিউই ইউনাইটেড স্টেটস চ্যাম্পিয়ন এডি গুয়েররোর সাথে লাটিনো স্ট্রিট ফাইট ম্যাচ খেলে। যেখানে তিনি পরাজিত হন। জন সিনা তার প্রথম একক টাইটেল জিতে রেসলম্যানিয়া ২০ এ। তিনি বিগ শো কে পরাজিত করার মাধ্যমে প্রথমবারের মতো ডাব্লিউডাব্লিউই ইউনাইটেড স্টেটস চ্যাম্পিয়নশীপ টাইটেল জিতে। জন সিনা ২০০৫ সালের রয়্যাল রাম্বল ম্যাচে অংশগ্রহণ করে। যেখানে সে বাতিস্তার সাথে শেষ দুই পর্যন্ত টিকে ছিল। তারা দুজনেই একসাথে দড়ির উপর থেকে পড়ে যান। ফলে রেফারি আবার ম্যাচ শুরু করতে বলে। যেখানে বাতিস্ত জয়ী হয়। এরপর সিনা ডাব্লিউডাব্লিউই চ্যাম্পিয়ন এর জন্য নাম্বার ওয়ান কন্টেনডার ম্যাচ জিতেন। এবং তখনকার ডাব্লিউডাব্লিউই চ্যাম্পিয়ন জেবিএল এর সাথে ফিউডে জড়ান। তাদের ফিউড চলাকালীন সময় সিনা অর্লান্ডো জর্ডান এর কাছে তার ইউনাইটেড স্টেটস চ্যাম্পিয়নশীপ বেল্টটি হারান।
গুডি টু শু'স সুপারম্যান (২০০৫-বর্তমান)
এই গিমিকটি হলো বেবিফেস ভিত্তিক। রক স্টোন কোল্ড স্টিভ অস্টিন রা রেসলিং করা ছেড়ে দিলে ডব্লিউডডব্লিউই বেবিফেস খুজতে থাকে। এ সময় অনেকে নজর কাড়লেও তারা দর্শকদের কাছে আকর্ষনীয় হতে পারে নি। তাই জন সিনাকে (সেসময় জন সিনা প্রচুর দর্শক প্রিয় ছিল) বেবিফেস গিমিক দেওয়া হয়। এ সময় সিনা জার্সি পড়া বাদ দিয়ে টি-শার্ট এবং মাথায় বেসবল  ক্যাপ পড়ত। এসব টি-শার্টের গায়ে মাঝে মাঝে you can't see me, never give up, hustle loyalty respect সহ বিভিন্ন কথা লেখা থাকত। এই গিমিক ব্যবহার করার সময় সিনা ৫টি মুভ ব্যবহার করে ম্যাচ জিতত। ২০০৮ সালের মাঝামাঝি তার ফিনিশারের নাম F-U থেকে Attitude Adjustment দেওয়া হয়।
ডাব্লিউডাব্লিউই ওয়ার্ল্ড চ্যাম্পিয়ন (২০০৫-২০০৭)
জন সিনা তার প্রথম ওয়ার্ল্ড চ্যাম্পিয়নশীপ টাইটেল জিতে রেসলম্যানিয়া ২১ এ। এই ম্যাচে তিনি ওয়ার্ল্ড চ্যাম্পিয়ন জেবিএল কে হারান। পরে জেবিএল তার এই বেল্ট টি চুরি করে এবং দাবি করে সে এখনো চ্যাম্পিয়ন। এ সময় সিনা নতুন একটি স্পিনার বেল্ট উম্মোচন করে। এবং তাদের টাইটেল ইউনিফাইটি ম্যাচ হয় জাজমেন্ট ডে তে। যেটি ছিল একটি আই কুইট ম্যাচ। এই ম্যাচে জন সিনা জয় লাভ করতে সক্ষম হয় এবং তার টাইটেল রিটেইন করেন। জুন ০৬ তারিখে সিনা র তে ড্রাফট হয়। সিনা তখন এরিক বিশফ এর সাথে ফিউডে জড়ায়। সিনা আগস্ট ২২ র এর এপিসোডে "you are fired" ম্যাচ খেলে। যেটিতে সিনা জয়লাভ করে। জন সিনা ২০০৬ নিউ ইয়ার রেভ্যুলেশন পিপিভির মেইন ইভেন্ট এ এলিমিনেশন চেম্বার ম্যাচে কার্লিতো কে শেষ এলিমিনেট করে তার টাইটেল রিটেইন করে। কিন্তু এর কিছুক্ষণের মধ্যেই মি. মানি ইন দ্যা ব্যাংক এজ তার মানি ইন দ্যা ব্যাংক ব্রিফকেস ক্যাশ ইন করে। যেখানে এজ দুটি স্পেয়ার এর মাধ্যমে জয় লাভ করে। এর ৩ সপ্তাহ পরে রয়্যাল রাম্বলে সিনা তার টাইটেল আবার জিতে নেয়। রেসলম্যানিয়া ২২ এ ট্রিপল এইচ কে হারিয়ে তার টাইটেল রিটেইন করে। ইসিডব্লিউ ওয়ান নাইট স্ট্যান্ড পিপিভিতে সিনা রব ভ্যান ড্যাম এর কাছে হারে (এটি ছিল রব ভ্যান ড্যাম এর মানি ইন দ্যা ব্যাংক ক্যাশ ইন ম্যাচ)। এই ম্যাচে সিনা প্রচুর নেগেটিভ রিয়েকশন পায়। ইসিডব্লিউ ফ্যানরা সিনাকে you can't wrestle,  same old shit সহ বিভিন্ন ভাবে বু দেয়। এরপর সিনা তখনকার আনডিফিটেড উমাগার সাথে ফিউডে জড়ায়। নিউ ইয়ার রেভ্যুলেশন এ সিনা তার এ স্ট্রিক ভাঙ্গে। এরপর রয়্যাল রাম্বল এ লাস্ট ম্যান স্ট্যান্ডিং ম্যাচে উমাগাকে হারায়। এরপরের রাতে সিনা এবং শন মাইকেলস রেটেড-আরকেও (এজ, রেন্ডি অরটন কে হারিয়ে ওয়ার্ল্ড ট্যাগ টিম চ্যাম্পিয়ন জিতে। কিন্তু একটি ট্যাগ টিম ব্যাটল রয়্যাল ম্যাচে শন সিনার উপর আক্রমণ করে। এবং তারা রেসলম্যানিয়া তে মুখোমুখি হয়। যেখানে সিনা সাবমিশন দ্বারা জয়ী হয়।  এরপরের রাতে র তে তারা আবার মুখোমুখি হয়। সে ম্যাচটি এক ঘণ্টার মতো হয়। যেখানে শন মাইকেলস জয়ী হয়। এই ম্যাচটি ওই বছরের সেরা ম্যাচ হিসেবে বিবেচিত হয়। এরপর সিনা দি গ্রেট খালির সাথে ফিউডে জড়ায়।  জাজমেন্ট ডে তে সিনা প্রথম ব্যক্তি হিসেবে সাবমিশন এর দ্বারা খালিকে পরাজিত করে।  এবং পিনফলের মাধ্যমে ওয়ান নাইট স্ট্যান্ড পিপিভিতে পরাজিত করে। অক্টোবর এর ০১ তারিখে জন সিনা বড় ইঞ্জুরি তে পড়ে।
ওয়ার্ল্ড হেভিওয়েট চ্যাম্পিয়ন (২০০৮-২০১০)
রয়্যাল রাম্বল ২০০৮ এ জন সিনা সারপ্রাইজিং এন্ট্রি নেয়। যেটি ছিল ৩০ নাম্বারে। এবং ট্রিপল এইচ কে সর্বশেষ এলিমিনেট করে প্রথমবারের মতো রয়্যাল রাম্বল জিতে। এবং রেসলেম্যানিয়াতে টাইটেল ম্যাচ খেলার সুযোগ পায়। রেসলেম্যানিয়াতে জন সিনা, ট্রিপল এইচ, এবং রেন্ডি অরটন এর একটি থ্রিপল থ্রেট ম্যাচ হয়। যেখানে রেন্ডি তার টাইটেল সফলভাবে রিটেইন করে। আগস্ট ৪ র এর একটি এপিসোডে সিনা বাতিস্তার সাথে টিম আপ করে ২য় বার ওয়ার্ল্ড ট্যাগ টিম চ্যাম্পিয়ন হয়।  এই ম্যাচে তারা কোডি রোহডস এবং টেড ডিবিয়াস কে হারায়। এসময় সিনা ঘাড়ের ইঞ্জুরি তে পড়ে। নভেম্বরে সারভাইভার সিরিজে রিটার্ন করে এবং ক্রিস জেরিকোকে হারিয়ে সিনা প্রথমবারের মতো ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন হয়। কিন্তু এজ এর কাছে হেরে যায়। রেসলেম্যানিয়া ২৫ এ সিনা বিগ শো এবং এজ কে হারিয়ে আবার চ্যাম্পিয়ন হয়। সিনা আবার এজ এর কাছে Last Man Standing ম্যাচে তার টাইটেলটি হারায় ব্যাকল্যাশ পিপিভিতে। ম্যাচটিতে বিগ শোর কারণে সে হেরে যায়। বিগ শো তাকে একটি বড় স্পটলাইটে চকস্ল্যাম দেয়।
নেক্সাসের সাথে স্টোরিলাইন (২০১০-২০১১)
জুন ০৭ র এর সিএম পাংক এর সাথে মেইন ইভেন্ট চলার সময় সাবেক এনএক্সটি মেম্বাররা ওয়েড ব্যারেট এর নেতৃত্বে জন সিনার উপর বাজেভাবে আক্রমণ করে। পরে জন সিনাকে স্ট্রেচারে করে নিয়ে যাওয়া হয়। পরে ৮ দলের ওই স্টেবলটি তাদের নেক্সাস বলে বর্ণনা করে। একটি ফেটাল-ফোর-ওয়ে ম্যাচে নেক্সাসের কারণে সিনা শেইমাস এর কাছে তার চ্যাম্পিয়নশীপ বেল্ট হারায়। ওই ম্যাচে আরো অন্তর্ভুক্ত ছিল এজ এবং রেন্ডি অরটন। এই চ্যাম্পিয়নশিপ রিম্যাচে মানি ইন দ্য ব্যাংক পিপিভিতে একটি স্টিল কেইজ ম্যাচে আবার শেইমাসের কাছে হেরে যায় নেক্সাসের কারণে। এরপর সিনা নেক্সাসের সাথে ফিউড শুরু করে। সিনা জেরিকো, জন মরিসন, আর ট্রুথ, খালি, ব্রেট হার্ট এর সাথে টিমআপ করে নেক্সাসকে হারায় সামারস্ল্যাম পিপিভিতে। যেখানে ড্যানিয়েল ব্রায়ান (সাবেক নেক্সাস এর সদস্য) খালির পরিবর্তে খেলে। যখন তাদের ফিউড শেষ হবার কথা তখন সিনা ওয়েড ব্যারেটকে চ্যালেঞ্জ করে হেল ইন এ সেল ম্যাচ খেলার জন্য। ওই ম্যাচের স্টিপুলেশন ছিল যদি সিনা হেরে যায় তাহলে তাকে ডাব্লিউডাব্লিউই ছাড়তে হবে। এবং ওই ম্যাচ হেরে যায় সিনা। এরপরের রতে সিনা তার বিদায়ী ভাষন দেয় (kayfabe)। এবং ডাব্লিউ ডাব্লিউ ই ছেড়ে চলে যায়। কিন্তু এরপরের সপ্তাহে সিনা আবার ফিরে আসে একজন দর্শক হয়ে। কিন্তু ওয়েড ব্যারেট এর ম্যাচ চলার সময় তাকে আক্রমণ করে। ২০১১ রয়্যাল রাম্বল পিপিভিতে সিনা নেক্সাসের বেশিরভাগ সদস্যকে এলিমিনেট করে তাদের ফিউড শেষ করে।
রক এর সাথে ফিউড (২০১১-২০১৩)
এলিমিনেশন চেম্বার ম্যাচ জিতে সিনা ডাব্লিউডাব্লিউই চ্যাম্পিয়নশিপ এর জন্য রেসলম্যানিয়া ২৭ এ জায়গা করে নেয়। তখন চ্যাম্পিয়ন ছিল দ্য মিজ। রেসলম্যানিয়া ২৭ এর গেস্ট হোস্ট হিসেবে দ্য রক এর নাম ঘোষণা করা হয়। পরবর্তী র তে রক রিটার্ন করে (যা ছিল ২০০৪ সালের পর প্রথম)। এবং বিভিন্ন বিষয় নিয়ে কথা বলে। একপর্যায়ে রক সিনাকে ব্যঙ্গ করে। সিনা তখন দ্য মিজ এর সাথে টিমআপ করে জাস্টিন গ্যাব্রিয়েল এবং হিথ স্লেটার কে হারায়। এবং হয়ে যায় ডাব্লিউডাব্লিউই ট্যাগ টিম চ্যাম্পিয়নশিপ। কিন্তু এর রিম্যাচে মিজ সিনার উপর অ্যাটাক করে এবং তারা ট্যাগ টিম চ্যাম্পিয়নশীপ হেরে যায়। সিনা রক এর করা মন্তব্যের জবাব দেয়।যখন রক আর সিনা মুখোমুখি হয় তখন অ্যালেক্স রিলেই এবং মিজ সিনা এবং রককে আক্রমণ করে। কিন্তু রকের সাথে পারে না। এরপর সিনা রককে একটি Attitude Adjustment দেয়। রেসলম্যানিয়া ২৭ এ সিনা আর মিজ এর ম্যাচ ডাবল কাউন্টআউটে শেষ হয়। কিন্তু রক এসে ম্যাচ আবার শুরু করতে বলে। তখন রক সিনাকে একটি Rock Bottom দেয় এবং মিজকে জিততে সাহায্য করে। ম্যাচ শেষে মিজকেও একটি Rock Bottom দেয় এবং শো শেষ করে। এরপরের রতে সিনা রক আবার মুখোমুখি হয়। এবং রেসলেম্যানিয়া ২৮ এ তাদের ম্যাচচ কনফার্ম করে। এটি ছিল ইতিহাসের প্রথম ম্যাচ যেটি এক বছর আগে থেকেই কনফার্ম করা হয়। এক্সট্রিম রুলস পিপিভিতে সিনা দ্য মিজ এবং জন মরিসন কে হারিয়ে ডাব্লিউ ডাব্লিউ ই চ্যাম্পিয়ন হয়। এরপর সিনা সিএম পাংক এর সাথে ফিউড শুরু করে। মানি ইন দ্য ব্যাংক এ সিনা সিএম পাংক এর কাছে তার চ্যাম্পিয়নশীপ বেল্ট হারায়। সার্ভাইভার সিরিজে আর ট্রুথ আর মিজের সাথে ম্যাচ খেলার জন্য সিনা তার পার্টনার হিসেবে রক কে বেছে নেয়। এবং এর মেইন ইভেন্টে তাদেরকে হারায়। রক সিনাকে একটি Rock Bottom দিয়ে শো শেষ করে। রেসলম্যানিয়া ২৮ ওয়ান্স ইন অ্য লাইফ টাইম ম্যাচে রক সিনাকে হারায়। এরপরের র তে সিনা রক কে শুভেচ্ছা জানানোর জন্য ডাকে। কিন্তু তখন আসে ব্রক লেজনার (এটি ছিল ০৬ বছর পর ব্রকের প্রথম আগমন)। এবং ব্রক সিনাকে একটি F-5 দেয়। এরপর তারা যতবার মুখোমুখি হতো মারাত্মক ব্রলে জড়িয়ে পড়ত। এরপর এক্সট্রিম রুলস পিপিভিতে একটি এক্সট্রিম রুলস ম্যাচে সিনা ব্রককে হারায়। রয়্যাল রাম্বল (২০১৩) জন সিনা ২য় বারের মতো রয়্যাল রাম্বল জিতে। তখন চ্যাম্পিয়ন ছিল রক। এবং সিনা রককে চ্যালেঞ্জ করে ডাব্লিউডাব্লিউই চ্যাম্পিয়নশিপ এর জন্য। রেসলম্যানিয়া ২৯ এ সিনা রককে হারিয়ে ১১ বারের মতো ডাব্লিউডাব্লিউই চ্যাম্পিয়নশিপ জিতে। এবং ম্যাচ শেষে তারা একে অপরের প্রতি সম্মান দেখায়।
ফ্রি এজেন্ট (২০১৭-বর্তমান)
জুলাই ২০১৭ তে সুপারস্টার শেক আপ এ সিনাকে ফ্রি এজেন্ট হিসেবে ঘোষিত করা হয়। তখন থেকে সিনা র এবং স্ম্যাকডাউন উভয় ব্র্যান্ডেই উপস্থিত থাকে। সামারস্ল্যাম এর পরে সিনা রোমান রেইন্স এর সাথে ফিউডে জড়ায়। নো মার্সি পিপিভিতে রোমান সিনাকে হারিয়ে দেয়। এই ম্যাচে রোমান সিনার দুইটি Attitude Adjustment এবং একটি Supet Attitude Adjustment এ কিকআউট করে। কিন্তু একটি সিঙ্গেল spear এর মাধ্যমে ম্যাচ জিতে যায়। এই ম্যাচের পর সিনা তার আর্মব্যান্ড খুলে ফেলে এবং সবাইকে বিদায় জানিয়ে চলে যায়। ২০১৮ সালের দিকে সিনা অন্য একটি স্টোরিলাইনে ঢুকে পড়ে। স্টোরিলাইনটা এরকম ছিল সিনা রেসলেম্যানিয়া ৩৪ এ ম্যাচ পাওয়ার জন্য বিভিন্ন ম্যাচ খেলে। এলিমিনেশন চেম্বারে সিনা একটি সিক্স প্যাক চ্যালেঞ্জ ম্যাচে হেরে যায়। এরপর সিনা রেসলম্যানিয়া ৩৪ এ যাওয়ার জন্য পথ খুজতে থাকে। তখন তিনি ম্যাচ খেলার জন্য দ্য আন্ডারটেকার কে চ্যালেঞ্জ করে। কিন্তু আন্ডারটেকার গত বছরে অবসর নেয়। তাই তার কথার জবাব দেয় না। রেসলম্যানিয়া ৩৪ এ জন সিনা দর্শক হিসেবে উপস্থিত থাকে। এবং আন্ডারটেকারকে আসতে বলে। তখন লাইট অফ হয়ে যায় এবং এলায়াস আসে এবং তার সাথে গান গাইতে বলে। সিনা তখন তাকে মেরে তাড়িয়ে দেয়। এরপর আবার লাইট বন্ধ হয়ে যায় এবং রিংয়ে আন্ডারটেকার এর কোর্ট এবং টুপি দেখা যায়। পরে সেটি জ্বালিয়ে দেওয়া হয়। এবং দ্য আন্ডারটেকার তার সাথে ম্যাচ খেলে এবং জন সিনাকে একটি থুম্বস্টোন এর সাহায্যে মাত্র এক মিনিটে হারিয়ে দেয়। গ্রেটেস্ট রয়্যাল রাম্বলে ট্রিপল এইচ কে জন সিনা হারান। আগস্ট এর ১০ তারিখ জন সিনা এবং কেভিন ওয়েন্স এর মধ্যে সুপার শো-ডাউন একটি ম্যাচ সেট করা হয়। আগস্ট এর ২০ তারিখ তাদের ম্যাচটি একটি ট্যাগ টিম ম্যাচে রূপান্তর করা হয়। সেপ্টেম্বর ০১ তারিখে সিনা চীন এর সাংহাই এর একটি লাইভ ইভেন্টে ফিন ব্যালর এবং ববি লাশলির সাথে টিমআপ করে জিন্দার মহল এলায়াস এবং কেভিন ওয়েন্স এর বিপক্ষে ম্যাচের মাধ্যমে রিটার্ন করে। যেখানে সিনা তার নতুন ফিনিশার এর অভিষেক ঘটায়। পরে ডাব্লিউডাব্লিউই টুইট এর মাধ্যমে এই মুভ এর নাম বলে Lightning Fist. সুপার শো-ডাউনে জন সিনা এবং ববি লাশলি এলায়াস এবং কেভিন ওয়েন্সকে হারায়। এই ম্যাচে জন সিনা তার নতুন ফিনিশার Lightning Fist ব্যবহার করে জয়লাভ করে। অক্টোবর ৮ এ র এর এপিসোডে সিনাকে ক্রাউন জুয়েল এ হওয়া আট জনের ওয়ার্ল্ড কাপ এর একজন হিসেবে ঘোষণা করা হয়। স্ম্যাকডাউন ১০০০ এর এপিসোডে সিনা তার দর্শকদের জন্য একটি ভিডিও বার্তা পাঠায়। অক্টোবর ৩০ এ র এর এপিসোডে সিনাকে সরিয়ে তার জায়গায় ববি লাশলি কে দেওয়া হয়। মূলত ক্রাউন জুয়েল সৌদি আরব এ অনুষ্ঠিত হবে যেখানে জামাল খাসৌগি নামক এক ব্যক্তি কে হত্যা নিয়ে দেশজুড়ে অশান্তির সৃষ্টি হয়। ফলে সিনা সেখানে খেলতে অস্বীকৃতি জানায়।
ডিসেম্বর ৩ তারিখে "র" তে ঘোষণা করা হয় জন সিনা স্পোর্টস ইলুসটুরেড এর পক্ষ থেকে মুহাম্মদ আলী লিগেসি অ্যাওয়ার্ড পাবে। ডিসেম্বর ২৫ এর এপিসোডে ভিন্স ম্যাকম্যান সান্তা ক্লোজ এর পোশাক পড়ে জানায় জন সিনা ফিরে আসবে এবং জানুয়ারি ৭ তারিখের "র" এবং জানুয়ারির ২ তারিখের স্ম্যাকডাউনে ফিরে আসবে। ডিসেম্বর ২৬ এ ম্যাডিসন স্কয়ার গার্ডেনের একটি লাইভ ইভেন্টে সিনা ব্যারন করবিনকে হারায়।
জানুয়ারি ২, ২০১৯ সালের স্ম্যাকডাউন লাইভের এপিসোডে জন সিনা ফিরে আসে, এবং প্রোমো কাটে। তখন তাকে বেকি লিঞ্চ বাধা দেয়। এরপর জেলিনা ভেগা ও আন্দ্রাদে সিয়েন আলমাস আসে। তাদের মধ্যে একটি মিক্সড ট্যাগ ম্যাচ হয়। যেখানে জন সিনা এবং বেকি লিঞ্চ জেলিনা ভেগা ও আলমাস কে হারায়। জানুয়ারি ৮, ২০১৯ সালের র এর এপিসোডে জন সিনা ফিরে আসে এবং রয়্যাল রাম্বলে তার প্রবেশ ঘোষণা করে। তখন ববি লাশলি, ড্রিউ ম্যাকেন্টায়ার এবং ডীন অ্যামব্রোস এর সাথে তার একটি ট্যাগ টিম ম্যাচ হয়। যেখানে তার সঙ্গী থাকে ফিন ব্যালর এবং সেথ রলিন্স। ম্যাচটিতে তারা জয়লাভ করে। জানুয়ারি ১৫, ২০১৯ "র" এর এপিসোডে সিনা মি. ম্যাকমোহানের প্রোমোতে ব্যাঘাত ঘটায় এবং তাকে ইউনিভার্সাল চ্যাম্পিয়নশীপ ম্যাচ খেলতে দেয়ার জন্য অনুরোধ জানায়। তখন একে একে ড্রিউ ম্যাকেন্টায়ার, ব্যারন করবিন, ফিন ব্যালর তাদের প্রোমোতে ব্যাঘাত ঘটায় এবং সবাই চ্যাম্পিয়নশীপ ম্যাচের সুযোগ চায়। তখন ম্যাকমোহান সেই রাতের মেইন ইভেন্টে একটি ফেটাল-৪-ওয়ে ম্যাচ ঘোষণা করে যেটিতে ফিন ব্যালর জয় পেয়ে রয়্যাল রাম্বলে চ্যাম্পিয়নশীপ ম্যাচের সুযোগ পায়।
রেসলম্যানিয়া ৩৫ এ এলায়াসের কনসার্টে হস্তক্ষেপের মাধ্যমে জন সিনা ফিরে আসে তার পুরনো গিমিক "ডক্টর অফ থাগানোমিকস" হিসেবে।
চলচ্চিত্র
জন সিনার সর্বপ্রথম সিনেমা মুক্তি পায় WWE Studio এর ব্যানারে। তার প্রথম সিনেমার নাম The Marine যেটি মুক্তি পায় অক্টোবর ১৩ ২০০৬ সালে।এই সিনেমাটি প্রথম সপ্তাহে US$07 Million আয় করে। এই ছবির ডিভিডি মুক্তি পেলে এটি আরো জনপ্রিয় হয়ে উঠে। এবং ১২ তম সপ্তাহে এসে US$30 million আয় করে। তার ২য় সিনেমা 12 Rounds মুক্তি পায় ২৭ মার্চ ২০০৯ সালে। তার ৩য় ছবি Legendary সেপ্টেম্বর ২৮ ২০১০ সালে মুক্তি পায়।
টেলিভিশনে
জন সিনা টোটাল ডিভাস এবং টোটাল বেলাস-এর কয়েকটি এপিসোডে উপস্থিত ছিলেন।
গায়ক হিসেবে
জন সিনা একজন র‍্যাপার হিসেবেও পরিচিত। তার বর্তমান থিম সং দ্য টাইম ইজ নাউ তার নিজের গাওয়া। এর আগে তার থিম সং (যখন ডক্টর অব থাগানোমিক গিমিকে ছিলেন) বেসিক থাগানোমিকসও তিনি গেয়েছিলেন। তিনি ২০০৫ সালে ইউ কান্ট সি মি নামের একটি অ্যালবাম বের করেন। ওই অ্যালবামটি সে বছর বিলবোর্ড টপ ২০০ চার্টে ১২ নাম্বারে ছিল। ওই অ্যালবামটির ১ সপ্তাহে ১ মিলিয়ন কপি বিক্রি হয়।
সামাজিক কর্ম
জন সিনা মেইক-এ-উইশ ফাউন্ডেশন এর সাহায্যে ৫০০ এর উপর বাচ্চাদের ইচ্ছা পূরন করেছেন। জন সিনার নেভার গিভ আপ গিমিকের দ্বারা ৩৮ জন ক্যান্সারজনিত রোগ থেকে বেঁচে ফিরেছেন। তিনি পুরো পৃথিবীতে উন্নয়নমূলক জাইগায় সবথেকে বেশি অর্থদানের মধ্যে ক্রীড়াবিদদের মধ্যে ২য় এবং রেসলারদের মধ্যে প্রথম।
ডাল মাখনি
ডাল মাখনি বা ডাল মাখানি (উচ্চারণ: daal makh-nee, "মাখনের মতো ডাল") এক প্রকার খাদ্যপদ, যা ভারতীয় উপমহাদেশের পাঞ্জাব অঞ্চল থেকে উদ্ভব হয়েছে। এর প্রধান উপাদানগুলি হলো মাষকলাই, শিম (রাজমা), মাখন এবং ক্রিম। খাবারটিতে ক্রিমের ব্যবহার এটিকে সমৃদ্ধ করে তুলে; তবে ক্রিমের পরিবর্তে দই, দুধ বা কোনও দুগ্ধজাত উপাদান দিয়েও খাবারটি প্রস্তুত করা যেতে পারে।
ইতিহাস
220px|thumb|ভাতের সাথে ডাল মাখানি পরিবেশন করা হয়েছে
ডাল মাখানি ভারতীয় উপমহাদেশের একটি প্রধান খাবার। দেশভাগের পরে ভারতে এটি জনপ্রিয় হয়ে উঠেছিল, যখন পাঞ্জাবের অনেক লোক ভারতের উত্তর অঞ্চলগুলিতে চলে যায়। পাঞ্জাবি প্রবাসীরা ভারত এবং বিশ্বের বিভিন্ন স্থানে পাড়ি জমানোর সাথে সাথে খাবারটি স্থানীয় জনগণের কাছে উদ্যোগী পাঞ্জাবি অভিবাসী কুন্দন লাল জাগ্গি, কুন্দন লাল গুজরাল এবং ঠাকুর দাসের মাধ্যমে পরিচিতি লাভ করে, যারা ভারতের দিল্লীর দরিয়াগঞ্জে মতি মহল রেস্তোঁরা চালু করেছিলেন।।
ডাল মাখনি প্রথমে পাঞ্জাবীরা তৈরি করেছিলেন এবং বর্তমানে এটি ভারতীয় রন্ধনশৈলীর অন্যতম প্রধান খাদ্যপদ হিসাবে স্বীকৃত, বর্তমান বিশ্বের বিভিন্ন দেশের রেস্তোরাঁয়'ও এ খাবারটি পরিবেশন করা হচ্ছে। ডাল মাখানির বহুমুখী জনপ্রিয়তার কারণ: এটি একটি সমৃদ্ধ নিরামিষ খাবার এবং এটি মূল খাবার হিসাবে পরিবেশন করা যেতে পারে, খাবারটি বুফেতে অন্যান্য খাবারের সহযোগী হিসাবে ব্যবহার করা যেতে পারে। ভারতে লাল বা হলুদ মসুর ডাল ভিত্তিক স্যুপ এবং তরকারিগুলি একটি গুরুত্বপূর্ণ প্রধান খাদ্যপদ।
প্রস্তুতির সময়
ডাল মাখানির ঐতিহ্যবাহী প্রস্তুতির মধ্যে রয়েছে বেশ কয়েকটি সময় সাপেক্ষ পদ্ধতি, যা সম্পূর্ণ হতে ২৪ ঘণ্টা সময় নিতে পারে। আধুনিক রান্নার সরঞ্জামগুলির প্রাপ্যতার সঙ্গে (যেমন: প্রেসার কুকার) খাবারটি প্রস্তুতের সময় উল্লেখযোগ্যভাবে হ্রাস পেয়ে ২-৩ ঘণ্টা হয়ে যায়। ডালগুলি অবশ্য পুরো রাত্রে ভিজিয়ে রাখতে হয় বা সেরা স্বাদের জন্য সর্বনিম্ন ৫-৬ ঘণ্টা পানিতে রাখতে হয়।
প্রণালী :-
সারা রাত শিম (রাজমা) ভিজিয়ে রাখতে হবে। রান্নার আগে শিম আবার পরিষ্কার পানিতে ধুয়ে নিতে হবে। মসুর ডালও ভিজিয়ে রাখতে হবে ঘণ্টা দু’য়েক। এবার মুসুর ডাল ও শিম একসঙ্গে সামান্য লবণ-হলুদ মাখিয়ে প্রেশার কুকারে সেদ্ধ হতে দিতে হবে। ডাল সেদ্ধ হয়ে গেলে নামিয়ে নিতে হবে। একটি পাত্রে মাখন গরম করতে হবে। তাতে তেজপাতা, গোটা জিরা, লবঙ্গ, এলাচ ও দারচিনি ফোড়ন দিতে হবে। এরপর একে একে পেঁয়াজ বাটা, আদা বাটা, রসুন বাটা ও টমেটো বাটা দিয়ে মশলা কষতে হবে। স্বাদমতো লবণ, হলুদ গুঁড়ো, চিনি ও মরিচ গুঁড়ো দিতে হবে। মশলা কষানো হয়ে গেলে সেদ্ধ ডাল তাতে দিয়ে দিতে হবে। ডাল ভাল করে ফুটে ঘন হয়ে এলে ফ্রেশ ক্রিম ও ধনিয়া পাতা দিয়ে দিতে হবে। মিনিট পাঁচেক নেড়েচেড়ে ধনিয়া পাতা কুঁচি ও কাঁচা মরিচের ফালি ছড়িয়ে নামিয়ে নিতে হবে। উপর থেকে আরও একটু ফ্রেশ ক্রিম ও মাখন ছড়িয়ে পরিবেশন করা যাবে ডাল মাখনি।
মার হায়রেনিক
মার হায়রেনিক (Մեր Հայրենիք, ; "আমাদের পিতৃপুরুষভূমি") আর্মেনিয়া জাতীয় সঙ্গীত। এটি "মিকাইল নালবান্দিয়ান" এর রচিত একটি কবিতা থেকে নেওয়া হয়েছে। এই কবিতাটির সংগীত রূপটি ১৯৯১ সালে সোভিয়েত ইউনিয়ন থেকে আর্মেনিয়া স্বাধীন হওয়ার পরে জাতীয় সঙ্গীত হিসেবে গৃহীত হয়৤ বর্তমান জাতীয় সঙ্গীতটি আসল গানের পরিমার্জিত সংস্করণ যা পাঁচটি ধারায় গঠিত। এতে দেশের স্বাধীনতা এবং স্বাধীনতার প্রতিফলিত করার জন্য কিছু শব্দ পরিবর্তিত করা হয়েছে। ১৯শ শতকে জাতীয় সঙ্গীতের সুরটি তুরস্কের ইস্তানবুলের গায়কদের সুরের অনুশীলনের জন্য খুঁজে পাওয়া যায়।
ইতিহাস
সোভিয়েত ইউনিয়নের সময়ে অন্যান্য প্রজাতন্ত্র দেশসমূহের মত আর্মেনিয়ারও নিজস্ব জাতীয় সঙ্গীত ছিল যা ১৯৯১ সালে সোভিয়েত ইউনিয়নের পতনের পূর্ব পর্যন্ত ব্যবহার করা হয়েছে। গানের কথা লিখেছেন আরমেনাক সারকিসইয়ান এবং এই সুরের প্রণেতা ছিলেন "আরাম কাটচাটারিয়ান", তিনি তার অন্যান্য অত্যুচ্চমানের কাজের জন্য বিখ্যাত ছিলেন। সম্ভবত "সাব্রে ডান্স" তার সবচেয়ে বিখ্যাত সঙ্গীত রচনা কাজ ছিল।
মিসেস সিরিয়াল কিলার
মিসেস সিরিয়াল কিলার (Mrs. Serial Killer), ২০২০ সালের ভারতীয় হিন্দি ভাষার একটি অপরাধ থ্রিলার চলচ্চিত্র, এটি রচনা ও পরিচালনা করেছেন শিরিশ কুন্দার এবং প্রযোজনা করেছেন তার স্ত্রী ফারাহ খান। চলচ্চিত্রটিতে জ্যাকলিন ফার্নান্দেজ, মনোজ বাজপেয়ী এবং মোহিত রায়না মুখ্য চরিত্রে অভিনয় করেছেন, এছাড়াও আমির খানের ভাগ্নী জায়ান মেরির অভিষেক চলচ্চিত্র এটি।
চলচ্চিত্রটিতে শিরোনাম ভূমিকায় অভিনয় করেছেন জ্যাকলিন ফার্নান্দেজ। মে দিবসের সাথে মিল রেখে চলচ্চিত্রটি নেটফ্লিক্সে ১লা মে প্রকাশিত হয়েছিল। চলচ্চিত্রটির মুক্তির তারিখ ১৪ এপ্রিল অভিনেত্রী নিজেই একটি ভিডিওতে ঘোষণা করেছিলেন।  ভিডিওটি নেটফ্লিক্স ভারতের সোশ্যাল মিডিয়া অ্যাকাউন্টে শেয়ার করা হয়েছিল।
পটভূমি
thumb|মিসেস সিরিয়াল কিলার-এর একটি দৃশ্যে জ্যাকলিন
চলচ্চিত্রটির কাহিনীতে ধারাবাহিক হত্যার ঘটনাটি ছিল, শহর থেকে ৬ জন মেয়ে নিখোঁজ হয়ে যায় এবং তাদের মরদেহ জয়ের মালিকানাধীন একটি পরিত্যক্ত বাড়িতে পাওয়া যায়। নিখোঁজ সমস্ত মেয়ে অবিবাহিতা ও গর্ভবতী ছিল এবং তাদের গর্ভপাত করানো হয়েছিল এবং অঙ্গপ্রত্যঙ্গ বিচ্ছিন্ন অবস্থায় পাওয়া গিয়েছিল। জয়ও একজন চিকিৎসক, তাই তাকে হত্যাকাণ্ডে অভিযুক্ত করে গ্রেপ্তার করা হয়।
সোনা দৃঢ়ভাবে বিশ্বাস করতো যে জয় নিরপরাধ এবং শহীদ তাকে মিথ্যে দোষারোপ করছেন। জয়কে কারাগারে দেখতে যাওয়ার পর জয় সোনাকে একজন বিখ্যাত আইনজীবী মি. রাস্তোগিকে (দর্শন জরিওয়ালা) সাহায্যের জন্য ডাকতে বলেন, যাকে তিনিও পূর্বে সাহায্য করেছিলেন। রাস্তোগি জয়ের জামিনের জন্য আবেদন করেন। তবে সমস্ত প্রমাণ জয়ের বিরুদ্ধে হওয়ায় আদালত জামিনের আবেদন নাকচ করে দেয়। তারপর রাস্তোগি সোনাকে অবৈধ পন্থায় জয়ের নির্দোষ হওয়ার প্রমাণ করার পরামর্শ দেন - আগের ৬ জনকে যেভাবে হত্যা করা হয়েছিল, ঠিক একইভাবে আরো একজন মেয়েকে হত্যা করতে হবে, খুনটি জয় করেনি তা প্রমাণ করার জন্য।
সোনা একজন নিরীহ নারী এবং বেআইনি কিছু করতে মোটেও রাজি নয় সে, তবে জয়ের নির্দোষত্ব প্রমাণের আর কোন উপায় নেই বলে অগত্যা তাকে এই পরিকল্পনাই মেনে নিতে হয়। সোনা তার প্রতিবেশী, অবিবাহিতা গর্ভবতী মেয়ে অনুষ্কা তিওয়ারিকে (জায়ান মেরি) হত্যার জন্য বেছে নেয়। অনুষ্কার মৃত্যুর সংবাদ পুলিশের কাছে পৌঁছালে আদালত বিশ্বাস করে যে, জয় হত্যাকারী নয় এবং তাকে জামিনে মুক্তি দেওয়া হয়।
জয় বাড়িতে ফেরার পর সোনা তাকে জীবিত অনুষ্কাকে দেখায়, যাকে সোনা এখনো তার কাছে বন্দী করে রেখেছে। তখন এটি উদ্ঘাটিত হয় যে, সোনা আসলে তাকে হত্যা করেনি, তবে একটি বেওয়ারিশ লাশকে অনুষ্কার মতো পোশাক পড়িয়ে হত্যার একটি মিথ্যে ঘটনা সাজিয়েছিল। এদিকে অনুষ্কার প্রেমিক সিড তাদের অনুসরণ করতে এসে দেখে যে, নিখোঁজ অনুষ্কা আসলে জীবিত আছে এবং তাকে জয়ের ক্লিনিকের একটি ঘরে বেঁধে রাখা হয়েছে। সিড অনুষ্কাকে মুক্ত করতে এবং বাঁচাবার চেষ্টা করে, কিন্তু দুর্ঘটনাক্রমে সে নিজেও আটকে যায়।
রাতে হঠাৎ সোনা জেগে উঠলে তার পাশে জয়কে খুঁজে না পেলে তার ষষ্ঠ ইন্দ্রিয় সায় দেয় যে জয় ক্লিনিকে রয়েছে এবং অনুষ্কার সাথে কিছু করার চেষ্টা করছে। তাই সোনা তৎক্ষণাৎ গাড়িতে করে সেখানে যায় এবং অনুষ্কাকে হত্যার চেষ্টা করা অবস্থায় জয়কে খুঁজে পায়। সোনা তখন বুঝতে পারে যে, তার স্বামীই প্রকৃতপক্ষে ৬ জন মেয়েকে খুন করেছে এবং সে অনুষ্কাকে বাঁচানোর চেষ্টা করে, কিন্তু জয় ছুড়ি দিয়ে টেবিলে তার হাতে আঘাত করায় সে ব্যর্থ হয়। সিডকেও জয় আটকে এবং বেঁধে রাখে, তবে সেখানে কী ঘটছে তা জানাতে শহীদের সাথে যোগাযোগ করতে তিনি সক্ষম হন। শহীদ তৎক্ষণাৎ সেখানে উপস্থিত হয়, কিন্তু জয় তাকেও কাবু করে বেঁধে রাখে। জয় তখন অনুষ্কাকে ঠিক তাদের সামনে রেখে গর্ভপাত ও অঙ্গ বিচ্ছিন্ন করতে অগ্রসর হয়। শহীদ নিজেকে মুক্ত করার চেষ্টা করে সফল হয় এবং জয়কে ছুরিকাঘাত করে অন্যদেরও বাঁচায়।
সোনা হাসপাতালে জেগে উঠে এবং শহীদকে তার পাশে দেখতে পায়। শহীদ সোনাকে জানায় যে অনুষ্কা তার বিরুদ্ধে মামলা করবে না, কেননা সে অনুষ্কার জীবন বাঁচিয়েছিল। জয়ও চিকিৎসকের সেবায় সুস্থ হয়ে উঠে, কিন্তু কেউ সচেতন হওয়ার আগেই হাসপাতাল থেকে সে পালিয়ে যায়।
পেনসিলভেনিয়া রুট ৪৯১
পেনসিলভেনিয়া রুট ৪৯১ (পিএ ৪৯১) হল একটি রাজ্য মহাসড়ক যেটা পেনসিলভেনিয়ার ডেলাওয়্যার কাউন্টিতে অবস্থিত। এছাড়া এটা নাম্যান্স ক্রিক রোড নামেও পরিচিত। রাস্তাটি কনকর্ড পৌরসভার ইউ.এস. রুট ২০২ (ইউএস ২০২) থেকে পূর্বের ছোট চিছেসটার পৌরসভার ডেলাওয়্যার সীমানা পর্যন্ত চলতে থাকে। যেখানে রাস্তাটি ডেলাওয়্যার রুট ৪৯১ (ডিই ৪৯১) হিসাবে চলতে থাকে, যেটা ০.৩৬ মাইল (০.৫৮ কি.মি.) লম্বা,এটা পেনসিলভেনিয়া সীমানা এবং ডেলাওয়্যার রুট ৯২ (ডিই ৯২) এর সংযোগকারী। পিএ ৪৯১ এর সম্পূর্ণ রাস্তা নিকটবর্তী ডেলাওয়্যার প্রান্তেরের সমান্তরালে চলতে থাকে। এটা বেথেল পৌরসভার বুথস কোণার পেনসিলভেনিয়া রুট ২৬১ (পিএ ২৬১) এর সাথে সংযোগ স্থাপন করে। ১৯১১ সালে পিএ ৪৯১ এর পশ্চিম প্রান্ত প্রথম লেগিসলেটিভ রুট ১৩৫ এর অংশ হিসাবে মনোনীত হয়। ১৯২০ -এর দশকে রাস্তাটির ডেলাওয়্যার অংশ রাজ্য সড়ক হিসাবে নির্মিত হয়,যদিও ১৯২৮ সালে পিএ ৪৯১ নির্মিত হয়।
পেনসিলভেনিয়া
right|thumb|কনকর্ড পৌরসভার পশ্চিমে গমনরত পিএ ৪৯১ পেনসিলভেনিয়া রুট ৪৯১ (পিএ ৪৯১) শুরু হয় ডেলাওয়্যার কাউন্টির কনকর্ড পৌরসভার ইউএস ২০২ এর সংযোগস্থল থেকে। রাস্তাটি পূর্ব-দক্ষিণমুখী দুই লেন অবিভক্ত নাম্যান্স ক্রিক রোড শিরোনামে অভিহিত হয়।  রাস্তাটি আবাসিক এলাকার মধ্যে দিয়ে চলতে থাকে, বেথেল পৌরসভাকে অতিক্রম করে এবং প্যায়েল রোডকে ছেদ করে। বুথস কর্নার সম্প্রদায় পোঁছার পর, পিএ ৪৯১ ব্যবসায়ী এলাকা অতিক্রম করে এবং পিএ ২৬১-এর সাথে সংযোগ স্থাপন করে। সংযোগস্থাপনের পর, উচ্চতর চিছেসটার পৌরসভার পদার্পণ হিসেবে রাস্তাটি আরও পার্শ্ববর্তী এলাকার মধ্যে ছড়িয়ে পরে। অগডেন সম্প্রদায়ে পোঁছার পর, পিএ ৪৯১ দক্ষিণমুখী হয় এবং ছিএসএক্স এর ফিলাডেলফিয়া মহকুমার রেলপথ লাইন অতিক্রম করে। নিম্নতর চিছেসটার পৌরসভা অতিক্রমের পর, রাস্তাটি আই-৯৫ এর অধীনে দক্ষিণ দিকে ডেলাওয়্যার সীমান্ত পর্যন্ত বনভূমির মধ্যে দিয়ে চলতে থাকে।
ডেলাওয়্যার
ডেলাওয়্যারের মধ্যে দিয়ে অতিক্রমের পর, রাস্তাটি ডিই ৪৯১ তে পরিণত হয়। যেটার নাম হয় হিকম্যান রোড। রাজ্য সড়কের কিছু দূর আগে, রাস্তাটি ত্রি-রাজ্য মল অতিক্রম করে এবং আবাসিক ওডফিল্ড ড্রাইভ এর সাথে সংযোগ স্থাপন করে। রাস্তাটি ক্লেমেন্টের ডিই ৯২ তে সমাপ্তির আগে পশ্চিমের একটি সংরক্ষণাগার এবং পূর্বের বাড়িগুলোর মধ্যবর্তী স্থান দিয়ে দক্ষিণে চলতে থাকে।
ইতিহাস
১৯১১ সালে লেগিসলেটিভ রুটের অংশ হিসাবে এখনকার পিএ ৪৯১ কে পশ্চিম জেবলি রোড হিসাবে নামকরণ করা হয়। লেগিসলেটিভ রুট স্পো্রল রোড বিল নামে সংজ্ঞায়িত করা হয়, যেটা বেথেল পৌরসভার পশ্চিম চেস্ট থেকে ডেলাওয়্যার সীমানা পর্যন্ত চলতে থাকে।   ১৯২০ সালে, পিএ ৪৯১ এবং ডিই ৪৯১ এর সম্পূর্ণ রাস্তা অনুন্নত কাউন্টি রোডে বিদ্যমান ছিল।  ১৯২৫ সালে, রাস্তার ডেলাওয়্যার অংশ রাজ্য মহাসড়কতে পরিণত হয়।   ১৯২৮ সালে পিএ ৪৯১ এর বর্তমান অবস্থা নামকরণ করা হয় ইউএস ১২২/পিএ ২৯ থেকে পশ্চিম ডেলাওয়্যার সীমানা পর্যন্ত।   যখন প্রথম নামকরণ করা হয়, পেনসিলভেনিয়ার অংশ পাকা রাস্তা ছিল।  রাস্তাটি একই অবস্থানে রয়ে গেছে।
ভি-জে ডে ইন টাইমস স্কয়ার
250px|thumb|right|ভি-জে ডে ইন টাইমস স্কয়ার, আলফ্রেড এসেনস্টেইড কর্তৃক ১৯৪৫ সালে ধারণ করা হয় যা লাইফ ম্যাগাজিনে প্রকাশিত হয়। ভি-জে ডে ইন টাইমস স্কয়ার আলোকচিত্র শিল্পী আলফ্রেড এসেনস্টেইড এর ধারণ করা একটি আলোকচিত্র বা ছবি। আলোকচিত্রটি ধারণ করা হয়েছিল ১৪ আগস্ট, ১৯৪৫ সালে নিউ ইয়র্ক শহরের টাইমস স্কয়ার থেকে। দ্বিতীয় বিশ্বযুদ্ধের শেষে যুক্তরাষ্ট্র জাপানের বিরুদ্ধে জয় লাভ করে এবং সকল শ্রেণীর মানুষ জয় উদ্‌যাপন করার জন্য টাইম স্কয়ারে উপস্থিত হয়। ছবিটিতে একজন আমেরিকান নাবিক সাদা পোশাক পরিহিত একজন নারীকে চুম্বন করছেন। লেইকা (Leica IIIa) ক্যামেরা দ্বারা ছবিটি ধারণ করা হয়েছিল এবং ধারণ করার এক সপ্তাহ পর বিজয় উদ্‌যাপনের আরো অনেক ছবির সাথে লাইফ ম্যাগাজিনের দ্বাদশ পৃষ্ঠায় বিজয় শিরোনামে ছাপা হয়েছিল। ম্যাগাজিনের দুই পৃষ্ঠা জুড়ে এই ছবিটির সাথে আরো ভিন্ন ভিন্ন তিনটি চুম্বন দৃশ্য ছাপা হয়েছিল যেগুলো ওয়াশিংটন, ক্যানসাস ও মায়ামি থেকে ধারণ করা হয়েছিল। সাধারনত যুদ্ধের সময় সংবাদমাধ্যমের আলোকচিত্রীরা সৈন্যদেরকে চুম্বনরত অবস্থায় পোজ দিতে উৎসাহিত করেন কারণ এটি আলোকচিত্র ধারণ করার একটি জনপ্রিয় পন্থা, কিন্তু এসনস্টেইড টাইম স্কয়ারের স্বতঃস্ফূর্ত উদ্‌যাপনের চিত্র ধারণ করছিলেন। যখন যুক্তরাষ্ট্রের রাষ্ট্রপতি হ্যারি এস. ট্রুম্যান সকাল ৭.০০ টায় জাপানের বিরুদ্ধে যুদ্ধের সমাপ্তি ও বিজয় ঘোষণা করেন তখন মানুষ স্বতঃস্ফূর্তভাবে রাস্তায় বের হয়ে উদ্‌যাপন শুরু করে। এই খবরের সাথে সাথে বিজয় আনন্দ যুক্তরাষ্ট্রের সব জায়গায় ছড়িয়ে পরে।
আলোকচিত্রটি বিভিন্ন নামে পরিচিত তার মধ্যে উল্লেখযোগ্য হল, ভি-জে ডে ইন টাইম্স স্কয়ার, ভি-ডে এবং দ্য কিস।
সরকারিভাবে বিজয় উদ্‌যাপনের তারিখ হল ২ সেপ্টেম্বর কারণ এই দিনই আনুষ্ঠানিকভাবে জাপান আত্মসমর্পণ চুক্তিতে স্বাক্ষর করে। টাইম স্কয়ারের জনস্রোত আস্তে আস্তে বাড়ছিল এবং অনুষ্ঠান দ্রুত পরীবর্তন হচ্ছিল বলে এসেনস্টেইড ছবির ব্যক্তি দুজনের নাম ও অন্যান্য তথ্য নেওয়ার সময় পাননি। আলোকচিত্রটিতে দুজনের কারো চেহারাই স্পষ্ট দেখা যায়না এবং পরবর্তীতে অনেকেই নিজেকে ছবির ব্যক্তি হিসেবে দাবী করে। আলোকচিত্রটি ধারণ করা হয়েছিল দক্ষিণের ৪৫তম স্ট্রিট থেকে উত্তরমুখী হয়ে বর্তমানে যেখানে ব্রডওয়ে ও সেভেন্থ এভিনিউ। ছবিটি ধারণ করার পরপরই সেখানে একদল মানুষ এসে হাজির হন ও পুরু টাইম্‌স স্কয়ার জনসমুদ্রে পরিনত হয়।
আলফ্রেড এসেনস্টেইডের উক্তি
thumb|right|আলফ্রেড এসেনস্টেইড ১৯৯৫ সালের ২৩ আগস্ট বিকেলে নিজের কেবিনে বসে তার বিখ্যাত “ভি-জে ডে” এর একটি প্রিন্টের উপর সাক্ষর করছেন। এর আট ঘণ্টা পর মধ্যরাতে তিনি মৃত্যুবরণ করেন। দুটি ভিন্ন বইয়ে আলফ্রেড এসেনস্টেইড আলোকচিত্রটি সম্পর্কে দুটি প্রায় একই উক্তি করেন। উক্তিতে তিনি কীভাবে ছবিটি ধারণ করেছিলেন তার বর্ণনা দিয়েছেন।
জাপানের বিরুদ্ধে বিজয়ের দিন আমি ভিড়ের মধ্য দিয়ে হেঁটে যাচ্ছিলাম এবং ছবি ধা্রণের জন্য দৃশ্য খুঁজছিলাম। আমি দেখলাম এক নাবিক যুবতী ও বৃদ্ধা সব নারীকে জড়িয়ে ধরে চুম্বন করছে। তারপর আমি এক নার্সকে দেখতে পাই ভিড়ের মধ্যে দাঁড়িয়ে আছে। এরপর আমি যেমনটি আশা করছিলাম, নাবিক নার্সের কাছে এসে তাকে জড়িয়ে ধরে চুম্বন করল। এখন এই নারী যদি নার্স না হত, সে যদি কালো পোশাক পরিহিত থাকত আমি চিত্রটি ধারণ করতাম না। নার্সের সাদা পোশাক ও নাবিকের কালো পোশাক ছবিটিকে আরো প্রানবন্ত করে তুলেছিল।
আলোকচিত্রটির কপিরাইট সত্ত্বের আবেদন সফল হওয়ার পর এসেনস্টেইড খুবই সতর্কতার সাথে এটি ব্যবহারের অনুমতি দিতেন। তিনি কিছু সংখ্যক ছবি পুনরায় ছাপানোর অনুমতি দিয়েছিলেন। ১৯৯৫ সালে তার মৃত্যুর পর গ্যাটি জাদুঘর লাইফ সংগ্রহশালার ভিত্তিতে এর কপিরাইট সত্ত্ব পায়।
একই দৃশ্যের অন্য একটি আলোকচিত্র
thumb|একই দৃশ্যের জোগারসনের ধারণ করা আলোকচিত্র যুক্তরাষ্ট্রের নৌবাহিনীর আলোকচিত্র শিল্পী ভিক্টর জোরগেনসেন একই দৃশ্যের অপর একটি আলোকচিত্র ধারণ করেন যা পরের দিন নিউ ইয়র্ক টাইমস পত্রিকায় প্রকাশিত হয়। জোরগেনসেন তার ধারণ করা আলোকচিত্রটির নাম দেন কিসিং দ্য ওয়ার গুডবাই। এই ছবিটিতে স্থানটি টাইম স্কয়ার না অন্য কোন জায়গা তা স্পষ্ট বোঝা যায় না। এটি অন্ধকারাচ্ছন্ন ও ছবির প্রধান বিষয় বস্তুর সাথে কিছু মিল রয়েছে।
এসেনস্টেইডের আলোকচিত্রটির কপিরাইট সত্ত্ব থাকলেও নৌবাহিনীর সদস্যের ধারণ করা এই আলোকচিত্রটি পাবলিক ডোমেইনে প্রকাশ করা হয় কারণ ফেডারেল সরকারের চাকুরীজীবি এই চিত্রটি সরকারি কর্তব্য পালনের সময় ধারণ করেছিলেন।
নাবিক ও সেবিকার পরিচিতি
200px|thumb|এডিথ সেইন (২০০৮) এডিথ সেইন নামে এক নারী ১৯৭০ এর দশকে এসেনস্টেইডের কাছে চিঠি লিখে নিজেকে ছবিটির নারী বলে দাবি করেন। আগস্ট ১৯৪৫ সালে সেইন নিউইয়র্ক শহরের ডক্টর’স হাসপাতালে সেবিকা হিসেবে চাকরি করতেন। তিনি ও তার এক বন্ধু মিলে রেডিওতে শুনতে পান দ্বিতীয় বিশ্বযুদ্ধ শেষ হয়েছে। এরপর তারা টাইম স্কয়ারে যান যেখানে সকলে বিজয় উদ্‌যাপন করছিল। যখনই তিনি ফুটপাত থেকে রাস্তায় নেমে আসেন তখনই নাবিকটি তাকে জড়িয়ে ধরে চুম্বন করতে শুরু করে। সেইন বলেন, “আমি প্রথমে বাঁধা দেওয়ার কথা চিন্তা করেছিলাম পরবর্তীকালে মনে হল, সে তো আমার জন্যই যুদ্ধ করেছে।” আলোকচিত্রটির ধারণের অনেক বছর পর সেইন এই দাবি করেন। এসেনস্টেইড লাইফ ম্যাগাজিন কর্তৃপক্ষকে জানান, এডিথ সেইন নামে এক মহিলা নিজেকে ছবিটির নারী বলে দাবি করেছে।
আলোকচিত্রের নারী বলে দাবি করার পর আগস্ট ১৯৮০ সালের ইস্যুতে লাইফ ম্যাগাজিনের সম্পাদক ছবির নাবিকে জনসম্মুখে আসার আহবান করেন। আক্টোবর ১৯৮০ সালের ইস্যুতে সম্পাদক লেখেন এগারো জন পুরুষ ও তিন জন নারী নিজেদেরকে আলোকচিত্রের ব্যক্তি বলে দাবি করেছে। নারী চুম্বনকারী দাবি করা এডিথ সেইনের সাথে গ্রিটা ফ্রিডম্যান ও বারবারা সকল নামের দুজন মহিলা নিজেদেরকে চুম্বনকারী বলে দাবি করে।
২০ জুন, ২০১০ সালে সেইন ৯১ বছর বয়সে ক্যান্সারে আক্রান্ত হয়ে মৃত্যুবরণ করেন। এপ্রিল ২০১২ ইস্যুতে একটি বই বের হয় যেখানে লেখক জর্জ গাল্ডোরিসি ও লরেন্সি ভেরিয়া মন্তব্য করেন, নারী চুম্বনকারী কখনো সেইন হতে পারে না কারণ তার উচ্চতা ৪ ফুট ১০ ইঞ্চি যা আলোকচিত্রের নারীর চেয়ে কমই মনে হয়। চুম্বনকারী নাবিক দাবি করেছিলেন, ডোনাল্ড বোনসেক, জন এডমনসন, ওয়ালসি সি. ফাউলার, ক্লেরেন্সি হাডিং, ওয়াকার ইরভিং, জেমস কার্নি, মার্ভিন কিংসবার্গ, আর্থার লিস্‌ক, জর্জ মেনডুনকা, জ্যাক রাসেল এবং বিল সুইসগুড।
২০০৫ সালের আগস্টে নাভেল ওয়ার কলেজের একদল স্বেচ্ছাসেবক নিউপুর্ট, রোডি আইল্যান্ডের জর্জ মেনডুনকাকে পুরুষ চুম্বনকারী হিসেবে সনাক্ত করেন। তাকে সনাক্ত করার কারণ, তার শরীরের ক্ষতচিহ্ন ও উল্কি, ছবির ক্ষতচিহ্ন ও উল্কির সাথে মিলে যায়। স্বেচ্ছাসেবকরা পরবর্তীতে তাদের তথ্য উপাত্ত মিতশুবিসি ইলেকট্রিক রিচার্স ল্যাবরেটরিসের কাছে হস্তান্তর করে অধিক গবেষণার জন্য। তারাও আলোকচিত্রটি গবেষণা করে ক্ষতচিহ্ন ও উল্কির মিল খুজেঁ পান। গবেষণাগারে তাদের সাথে গবেষণা করেন, আলোকচিত্র বিশেষঞ্গ, ফটোগ্রাফিক স্টাডিসের অধ্যাপক ও ইয়েলা বিশ্ববিদ্যালয়ের স্কুল অফ আর্টের সাবেক ডিন রিচার্ড এম. বেনসন। বেনসন বলেন, এটা আমার মতামত যে, “জর্জ মেকডুনাল্ডই এসেনস্টেইডের সেই বিখ্যাত আলোকচিত্রের চুম্বনকারী নাবিক।” 300px|thumb|জর্জ মেনডুনকা ও গ্রিতা ফ্রেইডম্যান (৪ জুলাই, ২০০৯) ঘটনার দিন মেকডুনকা রেডিও সিটি মিউজিক হলে তার বাগদত্তা রিতাকে নিয়ে একটি সিনেমা দেখছিল। হলের দরজা খোলার পর লোকজন যুদ্ধ শেষে, যুদ্ধ শেষ বলে চিৎকার করছিল। জর্জ ও রিতা উদ্‌যাপনে অংশ নেওয়ার জন্য রাস্তার পাশের বারে ঢুকেছিল কিন্তু বারে জায়গা না থাকায় তার রাস্তায় হাঁটার সিদ্ধান্ত নেয়। এরপর জর্জ দেখতে পান রাস্তার পাশ দিয়ে সাদা পোশাক পরিহিত একজন নারী হেঁটে যাচ্ছে, তখন জর্জ নারীটিকে জড়িয়ে ধরেন ও চুম্বন করেন। জর্জ বলেন, “আসলে আমি সেদিন একটু মাতাল ছিলাম, এবং মহিলাটি ছিল একজন সেবিকা। তিনি আরো বলেন, এসেনস্টেইডের ধারণ করা চারটি আলোকচিত্রের একটিতে পেছনের অংশে রিতাকে দেখা গেছে।”
১৯৮৭ সালে জর্জ মেনডুনকা রোডি আইল্যান্ড কোর্টে টাইম ইন. এর বিরুদ্ধে একটি মামলা করেন। তিনি উল্লেখ করেন, টাইম ও লাইফ দুটুই তার ছবি তার অনুমতি ব্যতীত ব্যবহার করে আইন ভঙ্গ করেছে। টাইম ইন. মামলা ফেডারেল আদালতে উঠালে মেনডুনকা তার মামলা তুলে নেন। আলোকচিত্রের চুম্বনকারী কারা তা নিয়ে বিতর্ক চলতেই থাকে। মেনডুনকা, ফ্রেইডম্যান ও সেইন দাবি করার পর থেকেই লাইফ, পিবিএস, এনবিসি ও অন্যান্য সংবাদমাধ্যমে প্রচুর সাক্ষাৎকার দেন। কিছু স্বাধীন আলোকচিত্র বিশেষঞ্গ মেনডুনকা ও ফ্রেইডম্যানকেই আলোকচিত্রের সম্ভাব্য চুম্বকারী নাবিক ও সেবিকা হিসেবে রায় দেন। অবশ্য মেনডুনকা ফ্রেইডম্যানকেই চুম্বনকারী নারী হিসেবে রায় দেন।
লাইফের অক্টোবর, ১৯৮০ সালের ইস্যুতে গ্লেইন ম্যাকডাফি অথবা কার্ল মাসকারেল্লোর কথা জানা যায়নি। তারা অনেক পরে এই দাবি উত্থাপন করেন। কার্ল মাসকারেল্লো নিউ উয়র্ক শহরের পুলিস প্রশাসনের অবসরপ্রাপ্ত কর্মকর্তা যিনি বর্তমানে ফ্লোরিডার প্লেনটেশনে বসবাস করছেন। ১৯৯৫ সালে তিনি নিজেকে আলোকচিত্রের চুম্বনকারী নাবিক হিসেবে দাবি করেন। তিনি দাবি করেন ১৯৪৫ সালের ১৪ আগস্ট তিনি টাইমস স্কয়ারে ছিলেন এবং কয়েকজন নারীকে চুম্বন করেন। মাসকারেল্লোর মা মাসকারেল্লোর হাতের একটি জন্মদাগ দেখিয়ে তাকে সনাক্ত করেন। এডিথ সেইন প্রথমদিকে বলেছিলেন, “আমি বিশ্বাস করি মাসকারেল্লোর দাবিই সঠিক। কিন্তু ২০০৫ সালে নিউ ইয়র্ক টাইমসের এক সাক্ষাতকারে সেইন বলেন, “আমি অস্বীকার করতে পারি না যে সে ছিলনা, এটা সঠিক ভাবে বলাও সম্ভব না।” মাসকারেল্লো পরবর্তীতে প্রায়ই বলতেন তিনি ঘটনার দিন মাতাল ছিলেন এজন্য তার টাইমস স্কয়ারের ঘটনা সম্পর্কে নিশ্চিত কোন ধারণা নেই। তিনি মন্তব্য করেন, তার মা আলোকচিত্রটি দেখার পর বলেছিলেন এই নাবিক হল তিনি ও মাসকারেল্লো তার মায়ের কথা বিশ্বাস করেছিলেন।
আইনবিদ্যায় স্নাতক
থাম্ব|আইন স্নাতক ডিগ্রির জন্য পরীক্ষা সংক্রান্ত একটি বই আইনবিদ্যায় স্নাতক বা ব্যাচেলর অফ লজ (Bachelor of Laws) বলতে ব্রিটিশ কমন ল' (Common law) আইনব্যবস্থা যে সব দেশে প্রচলিত, সেসব দেশের বিশ্ববিদ্যালয়গুলোতে আইন বিষয়ে প্রদত্ত প্রাথমিক উচ্চশিক্ষায়তনিক উপাধির সাধারণ নাম, যা ইংরেজিতে সংক্ষেপে এলএল.বি নামেও পরিচিত। মূলত লাতিন লিগাম ব্যাকালাউরেস হতে এলএল.বি. পরিভাষাটি আগত।
বাংলাদেশ
বাংলাদেশের নিম্নলিখিত বিশ্ববিদ্যালয়গুলোতে ব্যাচেলর অফ লজ অধ্যয়ন করা যায়:
শহীদ বুদ্ধিজীবী স্মৃতিসৌধ
শহীদ বুদ্ধিজীবী স্মৃতিসৌধ ১৯৭১ সালের ১৪ই ডিসেম্বর বাংলাদেশের মুক্তিযুদ্ধে পাকিস্তানি বাহিনীর হাতে নিহত বুদ্ধিজীবীদের স্মরণে নির্মিত একটি স্মৃতিসৌধ। এই স্মৃতিসৌধটি ঢাকার মোহাম্মদপুর থানা এলাকায় অবস্থিত। স্মৃতিসৌধটির নকশা করেছেন স্থপতি ফরিদ ইউ আহমেদ ও জামি আল শাফি। মুক্তিযুদ্ধে শহীদ সন্তানদের সংগঠন প্রজন্ম ৭১-এর সহায়তায় রায়েরবাজারে স্মরণ তৈরির প্রাথমিক প্রস্তাবনা আনা হয়েছিল, যারা ১৯৯১ সালে এর একটি অস্থায়ী ভিত্তিপ্রস্তর স্থাপন করে। ১৯৯৩ সালে বাংলাদেশ সরকার হত্যাকান্ড সংঘটিত হওয়ার স্থানে এই স্মৃতিসৌধটি নির্মাণের সিদ্ধান্ত গ্রহণ করে।
বুদ্ধিজীবী গণহত্যার ইতিহাস
১৯৭১ সালের বাংলাদেশের স্বাধীনতা যুদ্ধের পুরো সময়টাতেই, পাকিস্তানি সৈন্যরা এবং তাদের স্থানীয় দোসররা, এর মধ্যে উল্লেখযোগ্য হল কথিত ইসলামী সেনাদল গ্রুপ আল-বদর ও আল-শামস বাহিনী শিক্ষক, ডাক্তার, প্রকৌশলী, কবি ও লেখকদের ক্রমে হত্যা করে। ভারতীয় সেনাবাহিনী এবং মুক্তিবাহিনী যৌথ দলের কাছে পাকিস্তান সেনাবাহিনীর আত্মসমর্পণের মাত্র দুই দিন আগে, ১৯৭১ সালের ১৪ ডিসেম্বর সর্বোচ্চ সংখ্যক হত্যাকাণ্ড সংঘটিত হয়।
১৯৭১ সালের ১৪ ডিসেম্বর রাতে অধ্যাপক, সাংবাদিক, ডাক্তার, শিল্পী, প্রকৌশলী, লেখকসহ পূর্ব পাকিস্তানের ২০০ জন বুদ্ধিজীবীদের ঢাকায় একত্রিত করা হয়েছিল। মিরপুর, মোহাম্মদপুর, নাখালপাড়া, রাজারবাগ এবং শহরের বিভিন্ন স্থানের নির্যাতন সেলে চোখ বেঁধে নিয়ে যাওয়া হয়। পরে তাদের রায়েরবাজার এবং মিরপুরের মধ্যে সার্বজনীনভাবে মৃত্যুদন্ড কার্যকর করা হয়। নিহত বুদ্ধিজীবীদের স্মরণে ১৪ই ডিসেম্বর শহীদ বুদ্ধিজীবী দিবস হিসেবে বাংলাদেশে শোক প্রকাশ করা হয়।
এমনকি ১৬ ডিসেম্বর যুদ্ধের আনুষ্ঠানিক সমাপ্তির পরেও, সশস্ত্র পাকিস্তানী সৈন্য এবং তাদের সহযোগীরা শত্রুতামূলকভাবে গুলি চালিয়েছে বলে খবর পাওয়া যায়। এই ধরনের ঘটনায়, ১৯৭২ সালের ৩০ জানুয়ারি উল্লেখযোগ্য চলচ্চিত্র নির্মাতা জহির রায়হান মিরপুরের সশস্ত্র বিহারীদের হাতে নিহত হন বলে অভিযোগ আছে।
নিহত বুদ্ধিজীবীদের সংখ্যা আনুমানিক নিম্নরূপ: শিক্ষাবিদ ৯৯১, সাংবাদিক ১৩, চিকিৎসক ৪৯, আইনজীবী ৪২, অন্যান্য (সাংস্কৃতিক ব্যক্তিত্ব, শিল্পী এবং প্রকৌশলী) ১৬ জন।
মার্চ ২৫ থেকে ১৬ ডিসেম্বর-এর মধ্যে দেশের বিভিন্ন অংশে যে সকল বুদ্ধিজীবী নিহত হয়েছে তাদের মধ্যে উল্লেখযোগ্য, গোবিন্দ চন্দ্র দেব (ঢাকা বিশ্বিবিদ্যালয়ের অধ্যাপক, দার্শনিক), মুনীর চৌধুরী (ঢাকা বিশ্বিবিদ্যালয়ের অধ্যাপক, সাহিত্যিক, নাট্যকার), মোফাজ্জল হায়দার চৌধুরী (সাংস্কৃতিক ব্যক্তিত্ব, ঢাকা বিশ্ববিদ্যালয়ের অধ্যাপক), আনোয়ার পাশা (সাংস্কৃতিক ব্যক্তিত্ব, ঢাকা বিশ্ববিদ্যালয়ের অধ্যাপক), ডঃ মোহাম্মদ ফজলে রাব্বী (হৃদরোগ বিশেষজ্ঞ), ডাঃ আলীম চৌধুরী (চক্ষুরোগের), শহীদুল্লাহ কায়সার (সাংবাদিক), নিজামউদ্দিন আহমেদ (রিপোর্টার), সেলিনা পারভীন (সাংবাদিক), আলতাফ মাহমুদ (গীতিকার ও সুরকার), ডঃ হাবিবুর রহমান (গণিত অধ্যাপক, রাশিয়া), সুখরঞ্জন সমাদ্দার (সংস্কৃত অধ্যাপক, রাশিয়া), মীর আব্দুল কলিম (মনোবিজ্ঞানের অধ্যাপক, রাবি), ধীরেন্দ্রনাথ দত্ত (রাজনীতিবিদ), রনাদা প্রসাদ সাহা (মানবপ্রেমিক), লেফটেন্যান্ট কর্নেল মোয়াজ্জেম হোসেন (প্রাক্তন সৈনিক), মামুন মাহমুদ (পুলিশ অফিসার ) এবং আরও অনেকে।
নকশা এবং স্মৃতিসৌধ নির্মাণ
১৯৯৩ সালে বাংলাদেশ সরকার এই বর্বরোচিত ঘটনার জায়গাগুলোতে একটি স্মৃতিসৌধ নির্মাণের সিদ্ধান্ত নেয়।গৃহায়ন ও গনপূর্ত বিভাগের মন্ত্রণালয় এবং বাংলাদেশ স্থপতি ইনস্টিটিউটের যৌথ উদ্যোগে “বধ্যভূমি স্মৃতিসৌধ” নকশা জন্য একটি জাতীয় স্থাপত্য প্রতিযোগিতার আয়োজন করে। ২২টি দাখিলকৃত প্রস্তাবনার মধ্যে স্থপতি ফরিদ উদ্দিন আহমেদ ও স্থপতি মোঃ জামী-আল-সাফী র প্রস্তাবিত নকশা নির্ণায়ক-সভা কর্তৃক নির্বাচিত হয়। গণপূর্ত বিভাগ প্রকল্পটি বাস্তবায়ন করেছিল এবং এর সমাপ্তিতে প্রায় তিন বছর(১৯৯৬ থেকে ১৯৯৯) লেগেছিল। ১৫.২৪মি গুনন ১৫.২৪মি বর্গক্ষেত্রের একটি গ্রিড সমগ্র ৩.৫১ একর এলাকাটিকে বিভক্ত করেছে। প্রধান প্ল্যাটফর্মটি রাস্তায় উপরে ২.৪৪মি পর্যন্ত উত্থাপিত হয়েছে।
শহীদ বুদ্ধিজীবী স্মৃতিসৌধের নকশার তাৎপর্য
স্মৃতিসৌধের যেখানে মৃতদেহ খুঁজে পাওয়া যায় সেখানে রায়েরবাজারের মূল ইটভাটা ১৭.৬৮মি পুরু, ০.৯১মি উচু এবং ১১৫.৮২মি দীর্ঘ বাঁকা ইটের প্রাচীর। প্রাচীর নিজেই দুঃখ ও দুঃখের গভীরতা প্রদর্শক, যার দুই প্রান্তই নষ্ট হয়ে গেছে। দেয়ালের দক্ষিণ-পশ্চিম দিকে ৬.১০মি গুনন ৬.১০মি বর্গাকার জানালা দিয়ে দর্শকরা আকাশ দেখতে পারে, এছাড়াও প্রকাণ্ড প্রাচীরের স্কেল নিচের দিকে গেছে। বাঁকা প্রাচীরের সামনে পানির মধ্যে অবস্থিত একটি কালো গ্রানাইট স্তম্ভ যা বিষাদের প্রতিনিধিত্ব করে। সম্পূর্ণ স্থাপত্যটি তৈরি করা হয়েছে লাল ইট দিয়ে, যা নির্যাতনের পর শহীদ বুদ্ধিজীবীদের শরীর থেকে ঝরে পড়া রক্তের চিহ্ন বহন করে।
বালেশ্বর লোকসভা কেন্দ্র
বালেশ্বর লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর বালেশ্বর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।
ইতিহাস
এই লোকসভা কেন্দ্রে ১৯৫১ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৩৯ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেপি-এর প্রতাপ চন্দ্র সারেঙ্গী।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।
কাতারের আমির
কাতার রাষ্ট্রের আমির বা এমির (أمیر دولة قطر) হলেন দেশটির রাজা এবং রাষ্ট্রপ্রধান। তিনি একাধারে সশস্ত্র বাহিনীর সর্বাধিনায়ক এবং সংবিধানের রক্ষকও। তিনি দেশের সবচেয়ে শক্তিশালী পদে অধিষ্ঠিত, এবং বৈদেশিক সম্পর্কের ক্ষেত্রে তার একটি বিশিষ্ট ভূমিকা রয়েছে।
আমিররা আল থানির পরিবারের সদস্য, যাদের উৎপত্তিস্থল বনু তামিম, যারা আরব উপদ্বীপের অন্যতম বৃহত্তম উপজাতি। বর্তমান শাসক হলেন তামিম বিন হামাদ আল থানি, যিনি ২৫ জুন ২০১৩ তারিখে স্থলাভিষিক্ত হন।
ঐতিহাসিক পটভূমি
কাতারের আটজন শাসক রয়েছেন, সবাই আল থানি পরিবারের সদস্য। L শেখ মোহাম্মদ বিন থানি ১৮৫১ সাল থেকে প্রথম শাসক হিসাবে স্বীকৃত হন যখন তিনি তার নেতৃত্বে দেশের উপজাতিদের মিলন অর্জন করেন।
কাতার ১৮৭১ সালে অটোমান সাম্রাজ্যের অংশ হয়ে ওঠে, যদিও শেখ মোহাম্মদ তার অভ্যন্তরীণ বিষয়ে নিয়ন্ত্রণ বজায় রাখেন। ১৮৯৩ সালের মার্চ মাসে আল ওয়াজবাহ যুদ্ধে তার সেনাবাহিনীর বিজয়ের পর, দ্বিতীয় শাসক শেখ জসিম বিন মোহাম্মদ আল থানি কাতার রাষ্ট্রের প্রতিষ্ঠাতা হিসাবে স্বীকৃত হন, যদিও এটি ১৯১৩ সালের জুলাই পর্যন্ত অটোমান সাম্রাজ্যের অংশ ছিল।